Ֆրենսիս Սքոթ Քի

Ֆրենսիս Սքոթ Քի (կամ Քեյ, , ), ամերիկացի իրավաբան և  բանաստեղծ, ԱՄՆ-ի օրհներգի տեքստի հեղինակը։

Կենսագրություն 
Ֆրենսիս Սքոթ Քին ծնվել է 1779 թվականին Մերիլենդ նահանգի Ֆրեդերիկ շրջանում՝ Թերա Ռուբայի ընտանեկան կալվածքում։ Աննապոլիսի Սենթ-Ջոնս քոլեջում սովորել է իրավաբանություն, այնուհետև ուսումը շարունակել է իր հորեղբոր՝ Ֆիլիպ Բարտոն Կիի ղեկավարությամբ։

1812 թվականի պատերազմի ժամանակ Ֆրենսիս Կին գնդապետ Ջոն Սքիների հետ միասին գնացել է բրիտանական նավատորմի ներկայացուցիչների հետ հանդիպման՝ գերեվարված բժիշկ Ուիլյամ Բինսին՝ իր ընկերոջն ազատ արձակման շուրջ բանակցություններ վարելու համար։ Բանակցությունները հաջողությամբ ավարտվեցին և Սքիներին, Բինսին և Կիին  թույլ տվեցին վերադառնալ իրենց նավը։ Սակայն նրանց թույլ չեն տվել վերադառնալ Բալթիմոր, քանի որ բանակցողներին հայտնի են դարձել բրիտանական զորքերի տեղակայումը, ինչպես նաև քաղաքի վրա հարձակվելու նրանց մտադրությունները։ Արդյունքում, Բալթիմորի ՄաքՀենրի ամրոցի ռմբակոծության ընթացքին Կին հետևել է իր նավից։  Ամրոցի հերոսական պաշտպանությունը ոգեշնչել է Կիին գրել «Մաքհերի ամրոցի պաշտպանությունը» բանաստեղծությունը, որն ավելի ուշ դարձել է ԱՄՆ-ի պետական օրհներգի տեքստի հիմքը՝ «Աստղերից խճողված դրոշ» ()։

Հետպատերազմյան շրջանում Կին ծառայել է որպես Վաշինգտոնի շրջանային դատախազ, ինչպես նաև լինելով սիրողական բանաստեղծ ժամանակ առ ժամանակ գրել է բանաստեղծություններ։ Կին մահացել է 1843 թվականին թոքամզի բորբոքումից։

Նրա որդին՝ Ֆիլիպ Բարտոն Քին ծնվել է 1818 թվականին և դարձել փաստաբան։ 1859 թվականին նրան սպանել է Նյու Յորքի քաղաքական գործիչ և ապագա գեներալ Դենիել Սիքլսը։

Ծանոթագրություններ

Արտաքին հղումներ 
 Կարճ կենսագրություն

Բնօրինակում անաղբյուր հոդվածներ
Օրհներգերի հեղինակներ
19-րդ դարի ամերիկացի գրողներ
Ամերիկացի իրավաբաններ
Անգլալեզու բանաստեղծներ
Ամերիկացի քննադատներ
19-րդ դարի բանաստեղծներ
Ամերիկացի գրողներ
Ամերիկացի փաստաբաններ